sabahmiz xeyir ayle terkibi yasayis arayisi birde mehbuslug hakda arayis asan xidmetden almag olurmu
Hər vaxtınız xeyir. Ailə üzvləri haqqında arayışın alınması ilə bağlı qeydiyyat ünvanından asılı olmayaraq istənilən “ASAN xidmət” mərkəzinə müraciət edə bilərsiniz. Bu xidmətlə bağlı ailə üzvü olan yetkinlik yaşına çatmış istənilən şəxs və ya etibarnamə əsasında ailə üzvü olmayan şəxslər müraciət edə bilər. Zəruri sənəd: şəxsiyyət vəsiqəsiqohumluq münasibətini təsdiq edən sənəd. Ailə vəziyyəti haqqında arayışın verilməsi ödənişsiz olaraq həyata keçirilir. Bu arayışın verilmə müddəti 7 gündür. Ətraflı məlumat əldə etmək üçün bu linkə daxil ola bilərsiniz: http://asan.gov.az/az/service/asan-xidmetler/vetendasliq-veziyyeti-aktlarinin-doevlet-qeydiyyati/aile-uezvleri-haqqinda-arayis
Məhkumluq barədə arayışın verilməsi xidməti ilə bağlı qeydiyyat ünvanından asılı olmayaraq istənilən “ASAN xidmət” mərkəzinə müraciət etmək olar. 
Zəruri sənəd: şəxsiyyət vəsiqəsi. Məhkumluq barədə arayışın verilməsi ödənişsiz olaraq həyata keçirilir və dərhal verilir. Şəxsin məhkumluğu olduqda və bununla bağlı əlavə araşdırma zərurəti yarandıqda arayış 1 iş günü müddətində verilir. Bu xidmətlə bağlı notariat qaydada təsiq olunan etibarnamasə əsasında digər şəxs də müraciət edə bilər. Bu halda müraciət edən şəxsin şəxsiyyət vəsiqəsietibarnaməetibar edən şəxsin şəxsiyyət vəsiqəsinin surəti təqdim olunmalıdır. 
Ətraflı məlumat əldə etmək üçün bu linkə daxil ola bilərsiniz:  http://asan.gov.az/az/service/asan-xidmetler/mehkumluq-barede-arayislarin-verilmesi